Il-kelb tad-Dwana Żekkin għen biex instabu €15,030 fi flus mhux iddikjarati fis-sala tat-tluq tal-Ajruport Internazzjonali ta' Malta. Il-flus instabu fuq żgħażugħa Maltija li kienet sejra Dubaj imma twaqqfet mill-uffiċjali tad-Dwana wara li Żekkin infurmahom biha. Meta l-mara ġiet mistoqsija kemm kellha flus fuqha, hi rrispondiet li kellha €10,000 u meta ppreżentathom, uriet biss €10,030. Appena saret tfittxija fil-bagalja tagħha, l-uffiċjali sabu €5,000 oħra. Il-mara qablet li tħallas multa biex il-każ ma jinstemax il-Qorti. Każ ieħor ma' Żekkin: Żekkin jirnexxilu jxammem flus mhux iddikjarati fuq passiġġiera KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook